Mawelane a disethalaete ao a tlileng go ela tlhoko motsamao wa metsi a lefatshe, a tlhatlhogetse kwa lefaufaung go tswa kwa boemela’phofo jwa sesole jwa Vandenberg kwa Bogareng jwa California USA Labobedi 22 Motsheganong 2018. Seno se latela tumelano ya tirisanommogo eo e kgethegileng magareng ga Setlamo sa Bosechaba sa botsamaisi jwa diphofo le lefaufau sa Amerika (NASA) mmogo le Setheo sa dipatlisiso tsa Saense ya Lefatshe sa Jeremane (GFZ).
Mawelane ano a disethalaete a sutlhakaka lefaufau jaana a tsweletsa tiro eo e saleng e simologile magareng ga NASA le GFZ ya go ithuta le go ela tlhoko motsamao wa metsi lefatshe ka bophara ka go latesisa ka nepagalo, kgogo eo e fetogang ya kgogelotlase.
Magareng ga tse dingwe, mawelana ano a tlile go ela tlhoko gore metsi a pula, metsi ao a tlhatlhogang go tswa mo mawatleng mmogo le ao a elelang fa aese e tlhaologa e ya kae.
tsn_Latn tsn_Latn tsn_Latn